Ixef amezwaru : tansayit d tatrarit deg tmedyazt taqbaylit udyiz di tsekliwin tigraɣlaniyin, i d as-d-yellan bḥal tiɣbula iseg d-yettagem iferdisen udyizen i swayes yesnernay aɣanib n tutlayt-ines 30. Iferdisen-agi udyizen ideg d-tban tetrarit yecban amawal d tseddast , aɣanib d tugna , asemres n uzamul , asmiḍres s usemres n tgemmi , fkan aswir ɛlayen i tmedyazt taqbaylit, almi tewweḍ tcuba di tutlayt-ines tudyizt aswir n tsekla tagraɣlanit yettwarun .